Бокс Олимпиададан алынып тасталуы мүмкін
"Бокс Олимпиададан алынып тасталуы мүмкін" | "https://abai.kz/post/157172"
TITLE: Бокс Олимпиададан алынып тасталуы мүмкін
URL: https://abai.kz/post/157172
META: "Бокс Олимпиададан алынып тасталуы мүмкін" | "https://abai.kz/post/157172"
DATE: 09.09.2022
AUTHOR(s): Abai.kz
TOTAL WORDS: 205
TEXT: Халықаралық Олимпиада комитеті боксшыларды 2024 жылғы Париждегі Олимпиада ойындарына іріктеудің жаңа тәртібін мақұлдады және бокстың 2028 жылы Лос-Анджелесте өтетін Олимпиада ойындарының алдын ала бағдарламасынан алынып тасталғанын растады. ХОК Халықаралық бокс федерациясының (IBA) жағдайына алаңдаушылық білдіріп, федерацияны реформалау процесін бақылауды жалғастырады, деп хабарлайды Sports.kz. Бұған дейін, сәуір айында ХОК IBA әзірлеген Париждегі ойындарға біліктілік бағдарламасын бекіткен болатын, алайда маусым айында федерацияны Олимпиада ойындарына біліктілік беруден тағы да шеттетті. Allboxing.ru сайтының хабарлауынша, жаңа ереже бойынша Париж Олимпиадасына іріктеу 2023 жылы өтетін бес аймақтық халықаралық турнирдің қорытындысымен жүргізіледі. Бұл Сантьягодағы Панамерикалық ойындар, Краковтағы Еуропалық ойындар, Соломон аралындағы Тынық мұхиты ойындары және Гуанчжоудағы Азия ойындары. Африка елдері мен ХОК қауымдастығы арасында Аккрадағы Африка ойындары да іріктеу турниріне айналғаны туралы келіссөздер жалғасуда. 2024 жылы ХОК қалған Олимпиада лицензиялары таратылатын екі дүниежүзілік іріктеу турнирін өткізуді жоспарлап отыр. ХОК-нің спорт директоры Кит Макдоннелл ұлттық федерациялардың, боксшылардың, жаттықтырушылар мен техникалық мамандардың бұрынғы біліктілік үлгісіне қатысты сұрақтары бар екенін және жаңа модель жеңілірек әрі спортшылардың мүддесін қорғайтынын атап өтті. Сондай-ақ ХОК IBA президенті Умар Кремлевке жолдаған хатында федерацияны реформалауға аз күш жұмсалып жатқанына алаңдаушылық білдіріп, бокстың 2028 жылғы Олимпиада бағдарламасына әлі енгізілмегені баса айтылған. 25 қыркүйекте Ереванда IBA-ның кезектен тыс конгресі өтеді, онда Кремль мен ван дер Вурсттың қатысуымен федерация президенті қайта сайланады. Abai.kz
